เมื่อปีก่อนตลอดทั้งปี ผมมีปัญหาเรื่องตา คือตาผมอักเสบ มันเริ่มจากตอนที่ผมทำงานดึกๆ แล้วไม่ค่อยได้นอน จนวันหนึ่งตาผมก็บวมขึ้น มันเหมือนกับมีเม็ดอะไรสักอย่างอยู่ในตาผม แล้วมันค่อย ๆ ขยายใหญ่ขึ้นเรื่อย ๆ ตาผมก็บวมออก ๆ ผมก็เลยไปโรงพยาบาล ผมเดินตรงไปที่เคาน์เตอร์ แล้วก็บอกว่า ผมมาหาหมอ เขาก็ถามผมว่าเป็นอะไร ผมก็ตอบว่า ผมปวดตา ตาอักเสบ เขาก็ยื่น เอ่อ..ใบอะไรสักอย่างเล็ก ๆ นะครับ ให้ผมกรอกชื่อ ที่อยู่ จากนั้นเขาบอกว่าให้ผมรออยู่ที่เก้าอี้นะครับ เดี๋ยวเขาจะเรียก ผมก็นั่งรอสักพัก ประมาณสิบห้านาที เขาก็เรียกชื่อผม ผมก็เดินตรงไปที่โต๊ะ ที่มีพยาบาลอยู่ เขาก็ให้ผมชั่งน้ำหนักกับวัดส่วนสูง จากนั้นเขาก็วัดความดันผม แล้วก็ถามผมว่า มาหาหมอเป็นอะไร ผมก็บอกว่าผมปวดตา ตาบวม แล้วเขาก็ยื่นเอกสารให้ผมแล้วให้ผมไปนั่งรอหน้าห้องหมอ จากนั้นหมอก็เรียกให้ผมเข้าไป ผมก็เข้าไป เขาก็ถามผมว่า เป็นอะไร ผมบอกว่าผมปวดตา ตาบวม จากนั้นหมอเขาก็เอามือมาจับที่ตาผม แล้วก็ เอ่อ..ตรวจดูข้างในนะครับว่ามีอะไรอยู่ข้างในหรือเปล่า หมอเขาพลิกหนังตาข้างล่างนะครับ ขึ้นดูว่า ข้างในมีอะไรหรือเปล่า คือมันมีก้อนไขมันนะครับอยู่ตรงนั้น แล้วมันเอาออกไม่ได้นะครับ ต้องผ่าตัดออก หมอก็บอกว่า เดี๋ยวหมอจะเอายาให้กินก่อนแล้วก็ เอายาหยอดตาให้ ถ้ามันไม่ดีขึ้นภายในเวลาสองอาทิตย์ ก็มาหาหมออีกครั้งหนึ่ง จากนั้นหมอก็เขียนใบสั่งยานะครับ แล้วก็ยื่นให้ผม ให้ผมไปเอายาที่ห้องรับยานะครับ ผมก็ออกจากห้องหมอไปรับยา พอถึงห้องยาปุ๊บ ผมก็นั่งรอ รอให้เขาเรียกชื่อนะครับ พอเขาเรียกชื่อผมปุ๊บ ผมก็ตรงไปที่โต๊ะนะครับ แล้วเขาก็อธิบายว่ามียาอะไรบ้าง ยาที่เขาให้ผมประกอบไปด้วยยากิน กับยาหยอดนะครับ ยากินเป็นยาฆ่าเชื้อ ให้กินเช้ากับเย็น แล้วก็ยาหยอด ให้หยอดหลังจากกินยานะครับ ครั้งละสองหยด พออธิบายเสร็จปุ๊บ เขาก็ให้ผมเซ็นเอกสารรับยานะครับ ในนั้นมีค่ายาอยู่ แต่ว่าผมไม่ต้องจ่ายนะครับ เพราะผมมีบัตรทอง รักษาฟรี จากนั้นผมก็กลับบ้านนะครับ ผมทำอย่างที่หมอบอกนะครับ คือกินยาเช้าเย็น แล้วก็หยอดตาสองหยดหลังจากกินยา ผมทำอย่างงี้สองอาทิตย์มันก็ไม่ดีขึ้นนะครับ จริง ๆ แล้ว ก่อนหน้านี้ผมเป็นมาตลอดเลยนะครับ คือเป็นบ่อย เดี๋ยวก็หายเดี๋ยวก็เป็น คือผมหยอดตากับกินยาชนิดเนี้ย มาหลายครั้งแล้วนะครับ มันก็หายแล้วมันก็เป็นใหม่ หายแล้วก็เป็นใหม่ พอผมนอนดึกหลาย ๆ วันติดกัน มันก็เป็นอีกนะครับ จนกระทั่งมันเป็นครั้งสุดท้ายตอนเนี้ย มันไม่หายแล้วนะครับ คือกินยากับหยอดตาก็ไม่หาย หลังจากที่ยาหมด และก็ครบสองอาทิตย์แล้ว ผมก็กลับไปที่โรงพยาบาลนะครับ พอไปถึงเขาก็ถามผมว่า เป็นอะไร ผมบอกว่า ผมปวดตาแล้วก็หมอให้ยามารักษาแล้ว แต่ว่ายังไม่หาย หมอก็เลยบอกว่าให้ผมกลับมาหา เขาก็ให้ผมนั่งรอนะครับ ผมนั่งรอได้ประมาณสิบนาที เขาก็เรียกให้ผมเข้าไปหาหมอนะครับ ผมก็เข้าไปที่ห้องของหมอ พอไปถึงหมอก็ถามว่า เป็นไงบ้าง ดีขึ้นบ้างไหม ผมตอบว่าไม่ดีขึ้นเลย ยังเป็นเหมือนเดิมอยู่ หมอเขาก็เลยบอกว่า สงสัยต้องผ่าตัด เขาก็เลยชี้แจงว่าที่โรงพยาบาลเนี่ย ยังไม่มีหมอผ่าตัดตา ดังนั้นเขาจะต้องส่งตัวผมเนี่ยไปที่โรงพยาบาลอีกโรงพยาบาลหนึ่งให้ผ่าตัดให้ เขาก็เลยเขียนใบส่งตัวให้ แล้วก็บอกว่าให้เอาใบเนี้ย ไปยื่นที่โรงพยาบาลนี้ เขาจะจัดการ เอ่อ..ผ่าตัดให้ หลังจากที่ผมได้ใบส่งตัวแล้ว วันรุ่งขึ้น ผมก็ไปที่โรงพยาบาลที่หมอนัดไว้ พอไปถึงผมก็เอาใบส่งตัวเนี่ย ยื่นให้กับเคาน์เตอร์ บอกว่าผมถูกส่งตัวมาที่โรงพยาบาลแห่งนี้ เขาก็ให้ผมเขียนเอกสารบางอย่างนะครับ แล้วก็ทำบัตรให้ผม ผมก็ได้บัตรมา เขาให้ผมนั่งรอนะครับ ผมก็นั่งรอไปเรื่อย ๆ สักพักหนึ่งประมาณสิบนาที เขาก็เรียกตัวผม ให้ไปวัดความดัน วัดส่วนสูงแล้วก็ชั่งน้ำหนักนะครับ จากนั้นเขาก็ให้ผมไปนั่งรอหน้าห้องหมอ รอหมอเรียกผ่าตัด ประมาณสองชั่วโมงนะครับ หมอก็เรียกผ่าตัด พอผมเข้าไปถึงหมอเขาก็ให้ผม เอ่อ..ไปตรวจตาที่เครื่องนะครับ ให้ผมมองเข้าไปในเครื่อง แล้วมันจะมีแสงออกมาจากเครื่องนะครับ จากนั้นเขาก็ให้ผมไปที่เตียงนะครับ พอผมนอนปุ๊บ พยาบาลก็เอายาหยอดตา มาหยอดตาผมนะครับ มันเป็นยาชานะครับ พอหยอดปุ๊บมันจะรู้สึกชา บริเวณตา จากนั้นหมอเขาก็เอายา มาฉีดบริเวณตาผมนะครับ คือฉีดด้านล่าง เป็นยาชาอีกตัวหนึ่งนะครับ จะแรงกว่าตัวที่หยอด พอฉีดปุ๊บมันจะมีอาการ เอ่อ..ไม่รู้สึกบริเวณตานะครับ คือชาไปหมดเลย จากนั้นหมอเขาก็เอามีดนะครับ กรีดใต้ตาผม ตอนนั้นไม่รู้สึกอะไรแล้วนะครับ แต่ว่าตอนฉีดเนี่ยเจ็บ เอ่อ..พอกรีดปุ๊บ เขาก็เอามีดอีกตัวหนึ่งนะครับ เสียบเข้าไปในตา แล้วก็คว้าน ๆ ๆ ไอ้พวกไขมันต่าง ๆ ที่มันอุดตันบริเวณตานะครับออกมา พอเอาออกเสร็จปุ๊บ หมอเขาก็เอายามาหยอดนะครับ แล้วก็เอายามาทา พอทาเสร็จปุ๊บ หมอเขาก็เอาที่ปิดตานะครับ มันจะเป็นทรงกลมนะครับ ปิดที่ตาผมแล้วก็เอาที่พันมาพันตานะครับ พอพันเสร็จปุ๊บ หมอก็บอกว่า ให้ผมไปแกะตอนเช้านะครับ ตอนนั้นผมรู้สึกเจ็บตาอยู่เหมือนกันนะครับ เพราะว่าเพิ่งผ่าตัดเสร็จ เอ่อ..พอตอนเช้าผมก็แกะออกนะครับ แล้วก็รีบหยอดตาทันที เพราะว่าไม่งั้นเดี๋ยวเชื้อโรคจะเข้าไปในตานะครับ วันเวลาผ่านไปประมาณสองเดือนนะครับ เอ่อ..ทุกอย่างก็ดีขึ้นหมดแล้ว จนถึงตอนนี้ ผมก็ไม่มีเอ่อ..ไขมันบริเวณใต้ตาแล้วนะครับ คือ ไม่..ไม่บวมแล้วนะครับ